《顾华玉徐世礼觞予武宁王宅东园一首》
明代·黄省曾

帝国名园集，王家物候新。如何麟阁第，能醉竹林人。

草碧如经雨，林红宛入春。不惭公子宴，飞盖拂花尘。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。